दसवीं सदी में बनी प्रतिमा - श्रवणबेलगोला में बाहुबली की प्रतिमा का निर्माण 983 ईश्वी में गंग सम्राज्य के राजा राजमल के एक सेनापति चामुण्डाराय द्वारा करवाया गया। उन्होंने अपनी मां कल्लाला देवी की इच्छा से मूर्ति का निर्माण कराया। इस मूर्ति को सफेद ग्रेनाइट के एक ही पत्थर से काटकर बनाया गया है। मूर्ति एक कमल पर खड़ी हुई है। यह जांघों तक बिना किसी समर्थन के खड़ी है। मूर्ति की लंबाई 60 फीट (18 मीटर) है। इसके चेहरे का माप 6.5 फीट (2.0 मी.) है। जैन परंपरा के अनुरूप यह मूर्ति पूर्णतया दिगंबर अवस्था में है। विंध्यगिरी पर्वत पर स्थित यह मूर्ति 30 किलोमीटर दूर से भी दिखाई देती है।